Številka: 024-20/2019/17

Datum: 25. 8. 2019

**Zapisnik ustanovne seje Sveta za območja z omejenimi možnostmi za kmetijsko dejavnost, 25. 8. 2019, Gornja Radgona**

Prisotni: Janez Beja (Kmetijsko gozdarska zbornica Slovenije), Tomaž Cunder (Kmetijski inštitut Slovenije), dr. Andreja Ferreira (Gozdarski inštitut Slovenije), dr. Anton Perpar (Biotehniška fakulteta, Univerza v Ljubljani), prof. dr. Karmen Pažek (Fakulteta za kmetijstvo in biosistemske vede, Univerza v Mariboru), Nina Barbara Križnik (Gospodarska zbornica Slovenije), Matjaž Podmiljšak (Zadružna zveza Slovenije), Irena Ule (Zveza kmetic Slovenije), Roman Savšek (Zveza društev rejcev drobnice), Kaja Plevnik (Zveza lastnikov gozdov Slovenije), prof. ddr. Ana Vovk Korže (Eko civilna iniciativa Slovenije (EKOCI) oziroma Filozofska fakulteta, Univerza v Mariboru ), dr. Aleksandra Pivec, mag. Tanja Strniša, dr. Darja Majkovič, Polona Kolarek (vse MKGP), dr. Črtomir Rozman (Fakulteta za kmetijstvo in biosistemske vede, Univerza v Mariboru).

Odsotni: Boris Orešek (Sindikat kmetov Slovenije), Andrej Sovdat (Zveza Slovenske podeželske mladine).

Dnevni red:

1. Uvodni pozdrav ministrice dr. Pivec
2. Ustanovitev Sveta za območja z omejenimi možnostmi za kmetijsko dejavnost
3. Razno

Ad 1

V uvodnem pozdravu je ministrica dr. Pivec omenila, da se zaveda vprašanj glede obsega sredstev za ta območja, glede prihodnjega programskega obdobja je opozorila, da je Evropska komisija za nov večletni finančni okvir 2021-27 predlagala za Slovenijo znižanje sredstev za neposredna plačila in tudi za razvoj podeželja, zlasti slednje je problematično, na kar Slovenija opozarja. Potrebno bo tudi razmisliti o kombiniranju s sredstvi EU socialnega sklada in kohezijskimi sredstvi.

Ad 2

S soglasjem prisotnih je bil kot predsednik Sveta z območja z omejenimi možnostmi za kmetijsko dejavnost (v nadaljevanju Svet) imenovan g. Janez Beja (Kmetijsko gozdarska zbornica Slovenije), kot podpredsednik dr. Anton Perpar (Biotehniška fakulteta, Univerza v Ljubljani) in kot sekretar g. Silvester Kranjec (Ministrstvo za kmetijstvo, gozdarstvo in prehrano).

G. Beja se je zahvalil za zaupanje in prisotne obvestil, da je članom Sveta posredoval gradivo, s katerim je želel opozoriti na problematiko OMD območij. Ocenjuje, da nas za prihodnje programsko obdobje čaka veliko dela. Glede predloga poslovnika je predlagal, da se dopolni 6. člen tako, da bo omogočil pooblastilo, kar je bil soglasno podprto.

V nadaljevanju se je za zaupanje zahvalil dr. Perpar in predstavili so se člani sveta ter drugi prisotni, pri tem pa so izpostavili posamezne vsebine, ki jih vidijo kot pomembne pri obravnavi OMD območij, npr. točkovanje, naravni viri, mladi kmetje in dedovanje, opuščanje kmetovanja, pomen zadrug, pomanjkanje infrastrukture, krave dojilje. Na gradivo g. Beje se je odzvala generalna direktorica dr. Majkovič. Izrazila je zadovoljstvo, da se vzpostavil ta Svet, saj gre za reševanje kompleksne tematike, in bo v pomoč pri oblikovanju prihodnjih ukrepov skupne kmetijske politike strateškega načrta. Trenutno se analizirajo možni pristopi. Državna sekretarka mag. Strniša je, glede na izkušnje z oblikovanjem in potrjevanjem ukrepov sedanjega Programa razvoja podeželja 2014-2020, opozorila na pomen faze usklajevanja in razumevanja pripomb Evropske komisije, ki bo v prihodnje odobrila strateški načrt.

Ad 3

Dogovorjeno je bilo, da se naslednja seja skliče predvidoma v začetku oktobra, posvetili pa bi se pregledu sedanjih različnih ukrepov kmetijske politike, ki zadevajo območja OMD.

Pripravila:

Polona Kolarek